[image: sigla_pmt_cmyk]
 ROMÂNIA
 JUDEŢUL TIMIŞ
 MUNICIPIUL TIMIŞOARA
 DIRECŢIA CLĂDIRI TERENURI ŞI DOTĂRI DIVERSE I EST
 BIROUL CLĂDIRI TERENURI I EST 
 NR.CT2021-006144/07.12.2021 



REFERAT DE APROBARE A PROIECTULUI DE HOTĂRÂRE


privind darea în folosință gratuită cãtre Universitatea de Științe Agricole și Medicină Veterinară a Banatului “Regele Mihai I al României” din Timișoara, a terenurilor din Anexa 1

Descrierea situaţiei actuale :
          Prin adresa nr. CT2021-006144/18.11.2021 înregistrată  la Municipiul Timişoara, Universitatea de Științe Agricole și Medicină Veterinară a Banatului “Regele Mihai I al României” din Timișoara, solicită acordarea unui drept de folosință gratuită pentru imobilele- teren din Anexa 1, pe o perioadă de 20 de ani, în vederea atragerii de fonduri pentru finanțarea unor proiecte de construire a unor facilități, respectiv pentru reabilitarea/extinderea sau dotarea cu aparatură a clădirilor existente pe această bază de cercetare experimentală, investiții suportate de Universitatea de Științe Agricole și Medicină Veterinară a Banatului “Regele Mihai I al României”.

          Prin Deciziunea nr. 795/14.11.1955 a Sfatului Popular al Regiunii Timișoara – Comitetul Executiv s- a transferat de la Sfatul Popular al orașului Timișoara în folosința Stațiunii Experimentale Republicane a Tinerilor Naturaliști din Timișoara, terenurile și construcțiile aferente din str. Rozelor, respectiv: nr. top 4269 în suprafață de 13898 mp, nr. top 4271 în suprafață de 12059 mp, nr. top 4272 în suprafață de 1244 mp și nr. top 2473 în suprafață de 18786 mp.

          Prin adresa nr. 11219/10.12.1955 a Sfatului Popular al Raionului Timișoara, se înștiința Stațiunea Republicană a Tinerilor Naturaliști Timișoara cu privire la aprobarea terenului solicitat în suprafață de 5,40 ha-teren liber, pe lângă cel care îl deținea în suprafață de 4,50 ha- suprafață totală atribuită fiind de 10,20 ha.

         Imobilele identificate cu nr. top 4269, nr. top 4271, nr. top 4272 și respectiv nr. top 2473, în suprafață totală de 4,50 ha au fost înscrise ca atare în cartea funciară nr. 40652 Timișoara, în urma încheierii nr. 5617/19.09.1979, proprietar Statul Român, în administrarea operativă a Stațiunii Experimentale Republicane a Tinerilor Naturaliști din Timișoara.

          Prin Ordinul Ministrului Educației și Învățământului nr. 6147/14.02.1986 activitatea care a făcut obiectul Stațiunii Tinerilor Naturaliști din Timișoara a fost preluată începând cu 01.04.1986 de către Institutul Agronomic din Timișoara.



    
         Existența Universității de Științe Agricole și Medicină Veterinară a Banatului “Regele Mihai I al României” din Timișoara este legată de înființarea Facultății de Agronomie, în cadrul Institutului Politehnic din Timișoara, la data de 30 iulie 1945, prin Decretul 2394 al Regelui Mihai I al României și Legea nr. 617, publicată în Monitorul Oficial al României din data de 1 august 1945.

           Actualmente, aceste imobile sunt înscrise în: CF nr. 424811 având nr. de inventar 100925.001, CF nr. 428194 având nr. de inventar 100925.002 , CF nr. 433459 având nr. de inventar 100925.003 , CF nr. 433460  având nr. de inventar  100925.004, CF nr. 428188 având nr. de inventar100925.005, CF nr. 413267 având nr. de inventar100925.006, CF nr. 413271 având nr. de inventar 100925.007, CF nr. 428189 având nr. de inventar 100925.008, CF nr. 433462 având nr. de inventar 100925.009, CF nr. 433461 având nr. de inventar 100925.010, CF nr. 413273 având nr. de inventar 100925.012, CF nr. 413274 având nr. de inventar 100925.013, CF nr. 428191 având nr. de inventar 100925.014, CF nr. 433463 având nr. de inventar 100925.015, CF nr. 428192 având nr. de inventar 100925.016,  CF nr. 413278 având nr. de inventar 100925.017, CF nr. 413279 având nr. de inventar 100925.018,  CF nr. 428193 având nr. de inventar 100925.019,  CF nr. 418738 având nr. de inventar 100925.020,  CF nr. 428190 având nr. de inventar 100925.011,  proprietar Municipiul Timișoara.

       Supunem Comisiilor din cadrul Consiliului Local al Municipiului Timișoara analizarea și aprobarea documentației privind acordarea unui drept de folosință gratuită cãtre Universitatea de Științe Agricole și Medicină Veterinară a Banatului “Regele Mihai I al României” din Timișoara, a terenurilor din Anexa 1.
	Propunem
          
           Având în vedere cele menţionate mai sus, considerăm oportun, iniţierea unui proiect de hotărâre, privind darea în folosință gratuită cãtre Universitatea de Științe Agricole și Medicină Veterinară a Banatului “Regele Mihai I al României” din Timișoara, a terenurilor din Anexa 1.

